Slovenska kronika, 13.6.2011


Naslov: Spet so kosili po starem

Napoved za voditelja:

Na Raki se tamkajšnje Turistično društvo Lovrenc že vrsto let trudi, da nekateri kmečki običaji ne bi bili prehitro pozabljeni. Tako so tudi letos – že petič po vrsti - pripravili prikaz ročne košnje. Kosci so se tako kot nekoč zbrali že zgodaj zjutraj, da bi pokazali, da še znajo kositi tako kot se je nekoč - na roke in s koso seveda, farovški travnik pa so na roke tudi pograbili.

T- Z Rake GORAN ROVAN /

X- Snemalec in montažer Jože Grajžl /

Tudi letos so številni kosci s svojimi kosami zarezali v rosno travo na farškem travniku sredi Rake. Med njimi je bilo seveda največ starejših, nekateri med njimi kljub 80. letom kosijo še danes.

T- ALOJZ TOMAŽIN /

Ja, jest še zmeri, ne, taku za en mal, ne. Ampak prej smo pa pr mesci šli, smo kosil, deset, dvanajst nas. Zvečer so šli ljudje spat, no in zjuter so se pa čudil, pa so pol zjutrej videl vse pokušen.«

Seveda je bilo treba kose nabrusit, pa tudi poklepat. In kako se je to naredilo?

T- VINKO TURŠIČ /

»Kaku se nardi? Na babco, pol pa sklepcem gor po kos pa gre. Je treba večkrat klepat na dan? Ja, tud, če je slaba košnja se je treba ker večkrat, pa če je, če je kamje odspod pa tu je treba zmeri neki poštimat.«

Za kosci so na travnik prišle grabljice.

T- CILKA KOSTREVC /

»Z grabljam smo grabel, ne, pa z vilam lesenim nakladal pa to, ja. Je blo to delo težko, ni bilo težko. Za nas ni bilo ka smo bli navajen. Vsi smo mogel it na delo, od očeta do mame do… vsi, ko je bilo velik, pa nič nam ni bilo hudo.«

Med kosci je bilo le malo mlajših, najmlajši pa je imel pet let. In kako je šla košnja njemu od rok?

T- MAT KOVAČIČ /

»Dober. Ja, kaj kosiš doma? Travo. Je težko kosit? Mhm, kr. In kdo te je naučil? Ati.«

S prikazom košnje po starem so na Cavsarjevem hribu opravili tudi koristno delo, saj bi ga s stroji težko pokosili. Seveda pa je bil glavni namen organizatorjev, članov Turističnega društva Lovrenc, da stari običaji ne bodo prehitro pozabljeni.

